JohanHeinsen/ENO huggingface dataset:
Aalborg Stiftstidende, 1845-06-16
Den fransk-engelske Tractat er, efterat Ratificationerne ere blevne udvexlede den 7de, bleven forelagt Underhuset af Sir Robert Peel og bliver meddeelt af de engelske Blade med 2 Tillæg til Originalen, nemlig de respective afdet britiske Admiralitet og den franske Marineminister til Commandeurerne for de britiske og franske Krydsere meddeelte Jnstructioner. J den britiske hedder det: Hvad Visitationsretten af de Nationers Skibe, som ikke have undertegnet Tractaten, angaaer, bliver Alt ved det Gamle. Derimod maa de britiske Skibe hverken opbringe franske Skibe eller visitere dem eller besvære dem paa nogen Maade. Det franske Flag maa dog ikke fritage dem for Straf, som ikke have Ret til at fare under det. Som de Stater, paa hvil Frankrig fremdeles vil bringe Tractaterne af 1831 og 35 (som Frankrig ikke længere selv vil underkaste sig) til Anvendelse, nævnes i de franske Jnstructioner Sardinien, Toscana, Neapel, Sverrig, Danmark og Hansestæderne.
Aalborg Stiftstidende, 1845-06-16
Efter Beretninger fra Ny-Seeland af 21de Jan, have de Jndfødte i Nærheden af Auckland tilladt sig nye Voldsomheder, og Gouverneuren, Capitain Fitzrov, har derfor forlangt 200 Mand Soldater fra Sidney, for alvorligt at tugte dem.
Aalborg Stiftstidende, 1845-06-16
Den spanske Presse har nu kun et Skin af Liv da den herskende Terrorismus forfølger den haardt. Don Carlos Abdication betragter man som Signal til Fornyelsen af Borgerkrigen, enten hans Søn faaer Dronningens Haand eller ikke. Isteins og Heckers Udviisning fra Preussen, skal allerede have foranlediget en levende Notevexling imellem den preussiske og badenske Regjering. Den badenske Gesandt i Preussen, v. Franckenberg-Ludvigsdorfs ubehagelige Stilling i denne Sag turde let bevæge ham til at opgive sin diplomatiske Post i Berlin.
Aalborg Stiftstidende, 1845-06-16
For nogen Tid siden gik Rygtet i Zürich om en hemmelig Plan til at befrie Dr. Steiger. Strax lod Regjetingen Fangen ved en Lænke nedsænke i et 50 Fod under Jorden værende Fængselshul i Taarnet, hvori ingen Fange har siddet siden 1798.
Aalborg Stiftstidende, 1845-06-16
Fædrelandet. Kjøbenhavn den 14de Junii. Hs. Kgl. Høihed Kronprindsen ankom hertil i Tirsdags fra Vordingborg og Stubbekjøbing paa sin Lystkutter "Neptun". (B. Td.)
Aalborg Stiftstidende, 1845-06-16
Hs. Maj. Kongen af Preussen vil paa sin Reis hertil blive escorteret af de danske Orlogsdampskibe Ægir og Geiser. (Aath. Av.)
Aalborg Stiftstidende, 1845-06-16
Det kgl. Jerndampskib Ægir lagde i Onsdags udaf Toldbodbommen.
Aalborg Stiftstidende, 1845-06-16
J den ifjor imod Red. af Fædrelandet, Hr. Giødwad, anlagte Sag for en i Bladet indført Artikel, der angik den preussiske Generaladjutant Neumanns Reise her til Staden, er nu afsagt Høiesteretsdom, hvorved Hr. Giødwad er idømt 100 Rbd. Mulct og Processens Omkostninger. Ved Landsover- samt Hof- og Stadsretten var han frifunden og det Offentlige paalagt Actionens Omkostninger.
Aalborg Stiftstidende, 1845-06-16
Ved den almindelige Studenter-Generalforsamling i Onsdags i Anledning af de svensk-norske Studenters Modtagelse &c., bestemtes det foreløbige Arrangement af Underholdningerne under Opholdet her, deriblandt, at en festlig Modtagelse finder Sted ved Ankomsten, med Sang og Klang, ledsaget af Velkomst- og Jntimationstaler. Ved Toldboden forberedes en særskilt Plads for det talrige Studentetsamfund: et Ønske, der sandsynligviis vil blive indrømmet, ligesom der i det Hele fra Autoriteternes Side vises al mulig forekommende Opmærksomhed. Da Ankomsten vil finde Sted seent paa Eftermiddagen den 23de ds. og række ud paa Aftenen, bliver samme Aften ingen samlet Festlighed, idet hver hospes bringer sin Gjæst til Sit og introducerer ham i det danske Studenterlivs interiora. Næste Formiddag Kl. 8 1/2 samles man i Universitetsbygningen, hvorfra man begiver sig til Frue Kirke, hvor Studentersangforeningen, under Orgelpræludium og Anførsel af Secretair Hartmann, udfører et Carmen. Dernæst tages Christiansborgslot i Øiesyn og om Middagen er Convivium i Studenterforeningen. Om Aftenen bliver den før omtalte store nordiske sexa i Christiansborgslots dertil velvilligen indrømmede Ridehuusbygning. Den følgende Dag er stillet til det skandinaviske Selskab (vulgo: Skandinavicums) Disposition og vil sandsynligviis blive benyttet til den intenderede Landtour. Den tredie Dags Formiddag benyttes atter til at see endeel af Byens Mærkværdigheder, om Eftermiddagen gives diverse Sold og om Aftenen i det kgl. Theater en Forestilling, der nu efter seneste Bestemmelse vil komme til at bestaae af Holbergs "Barselstue og Balletten "Bellmann. Til denne Forestilling agtes det hele kgl. Theater leiet og billetter uddeelte til Gjæsterne samt de danske Studenter med Damer. Fjerde Dag: Tivolibesøg og Afskedsgilde. Efter de senest indløbne Beretninger vil Besøget blive langt talrigere end man havde ventet, idet ialt henimod 500 Upsalensiske, Lundensiske og norske Studenter ville give Møde. Navnlig vil Nordmændenes Tal blive langt større end først var bestemt.
Aalborg Stiftstidende, 1845-06-16
Det skandinaviske Selskab holdt i Torsdags, som tidligere meldt, en Generalforsamling for at aftale Foranstaltninger i Anledning af de svenske og norske Studenters Komme.
Aalborg Stiftstidende, 1845-06-16
Efter at Formanden havde meddeelt, at 140 nye Medlemmer havde indmeldt sig, og erhvervet bemyndigelse fra Bestyrelsen til at optage disse, fremsatte han det af den selskabelige Committee udkastede Forslag, som gaaer ud paa, at Selskabet en Dag under Gjæsternes Nærværelse her, rimeligviis Onsdag den 25de, skal foranstalte en Skovtour for disse, paa hvilken de, efter at have seet sig saameget om i Kjøbenhavns skjønne Omegn, som Omstændighederne tillade, skulle samles med Selskabets Medlemmer i Dyrehaven og der paa et passende Sted indtage et Middagsmaaltid, hvortil man vistnok kan vente Tilladelse til at opslaae en eller flere Telte. Dette Forslag bifaldtes, og Bestyrelsen bemyndigedes til paa Kassen, at anvise de hertil fornødne Midler. Formanden henledte dernæst Medlemmernes Opmærksomhed paa det smukke i, om de ydede Studenterne Bistand ved at tilbyde Logis for en Deel af Gjæsterne, hvis hele Antal efter en igaar indløden Efterretning fra Lund udentvivl vil blive omtrent 500. Denne Opfordring efterfulgtes strax af Flere, og hvilken Jnteresse det forventede Besøg har vakt hos Selskabets Medlemmer, viiste sig saavel i en Mængde Tilbud af forskjellige Tjenester, der fra alle Sider gjordes Bestyrelsen, som i utaalmodig Jver efter at komme til at deeltage i den foreløbig berammede Fest. Man kan vente Gjæsterne den 23de, og de ville vistnok forblive her indtil den 28de. (Fædrel.)- Der er idag indløbet officiel Meddelelse fra de norske Studenter om, at de i et Antal af 110-20 ville indtræffe hertil Byen samtidigt med de svenske. (Fædrel.)- J Upsala gjør man ivrigt Tilberedelser til den snart indtræffende Kjøbenhavnsreise. Der har dannet sig en egen Sangforening blandt de Reisende, der nu er sysselsat med Sangøvelser. Nybom har digtet Sange, og en Studerende ved Navn Meyerberg componeret Musik dertil.
Aalborg Stiftstidende, 1845-06-16
Hr. Lindblad har skrevet Musik til et af de Chor, som skulle afsynges ved det høitidelige Møde. Med Dampskibet "Unionen har et hundrede Skaaninger, meest Bønder, gjort en Lystfart til Kjøbenhavn, der fornemmelig gjaldt Tivoli.
Aalborg Stiftstidende, 1845-06-16
Det kongelige danske Cancelli har bifaldt Beslaglæggelsen med Hensyn til det politiske Jndhold af den i Nr. 1907 af "Fædrelandet for Løverdagen den 7de ds, indførte Artikel med Overskrift: "Louis Blanks Historie af Aarene 183040, 5te Bind, 1. (Fædrel.)
Aalborg Stiftstidende, 1845-06-16
Corvetten Galathea og "Ørnen ere lagte ud af Flaadens Leie og man mener, at der ved Kongen af Preussens forestaaende Besøg vil blive foretaget et lille Evolutionstogt i Sundet i Forening med den preussiske "Amazone",der, som bekjendt ogsaa commanderes af en dansk Søofficeer: Baron v. Dirkink Holmfeldt.
Aalborg Stiftstidende, 1845-06-16
Corvetten Flora er den 16de Mai ankommen til Reikiavig, forlod dette Sted den 19de, og ifølge Brev fra (B. T.) Canalen af 4de ds., var Alt vel ombord. – Jgaar underkastede Cand phil. Hans Brøchner, sig, i hebraisk Philologie, Græsk, Latin og Philosophiens Historie, Magisterconferentsen og erholdt: Admissus cum lande.
Aalborg Stiftstidende, 1845-06-16
Det Priveske Kunstnerselskab, som nylig, efter sin tilendebragt jydske Reise, er ankommet hertil, agter sig ikke for Øieblikket til Stockholm, idet en fremmed Caballe har berøvet dem det til deres Forestillinger bestemte og indrømmede Theater. Selskabet agter nu muligen at give nogle Forestillinger paa det Pettolettiske Theater og i Maanedens Slutning følge en Jndbydelse til Christiania, og derfra til Gothenborg.
Aalborg Stiftstidende, 1845-06-16
- Med den klampenborgske Vandeuuranstalt seer det noget mismodigt ud og Actierne, der vare fløine saa høit tilveirs, ere efter den sidste Bortleieauctions mislykkede Udfald, dalede betydeligt. Haabet om Gjenoplivelse knytter sig nu til den forventende Concession af Jernbanen.
Aalborg Stiftstidende, 1845-06-16
- Agent Carstensen skal atter have et nyt Project for. Han vil nemlig søge at erholde den store bag Tivoli beliggende Plads, der hører til Kongens Enghave; her vil han lade opføre Sommerboliger med Haver og udleie samme. (Aarb. Av.)- Der har allerede været Optøier blandt Arbeiderne paa den Roeskildske Jernbane. Saaledes forefaldt i Søndags et Slagsmaal af alvorlig Charakteer ved et Drikkelag i Røde=Veirmøllekro mellem tydske Jordarbeidere og nogle af Omegnens Folk, hvorefter flere Arrestationer skulle have fundet Sted. Jgaar Aftes overkjørte en Diligence paa Kjøbmagergade en lille Gaarig Pige. Barnet kom slemt til Skade, men man haaber dog at frelse dets Liv. (Aarh. Av.)
Aalborg Stiftstidende, 1845-06-16
For kort Tid siden blev paa Nyholm oplagt endeel Jernkanoner, ialt 26, der ere opfiskede ved Anholts Grunde, hvor de i et langt Tidsrum have ligget. Man kan antage, at disse Kanoner have hørt til et engelsk Orlogskib, der for henved halvandet hundrede Aar siden er forulykket her. Kanonerne ere 18 og 12pundige, og have lidt meer eller mindre; flere findes hidtil endnu uopfiskede paa samme Sted ved Anholt. Paa Tappene af de ovennævnte paa Nyholm beroende staaer et latinsk, dog kun læseligt paa enkelte. Alle 20 Kanoner vare skarpladte og alle Ladningerne ere blevne udtagne paa Nyholm. Da Kanonerne, under Vandet og med Forladning for, have været ligesom hermetisk lukkede, saa har deres Ladning conserveret sig besynderligen vel. Kabbelgarnet i Forladningerne er saa frisk og stærkt, som om de nylig vare indsatte, Kuglerne fandtes i ufortæret Tilstand og betegnede med en Piil, det endnu brugelige Mærke paa Skar pet i den engelske Marine. Karduserne vare deels af Pergament, deels at præpareret Karduuspapir; begge Deele havde bevaret sig udmærket godt. Nogle Stykker af det til Masse blevne Krudt forsøgte man at antænde, og det brændte deels med en stærk rød Jld, deels sprudede som Sværmere eller saakaldte Troldkjællinger. Paa opfiskede mindre Sager har man fundet Bogstaverne C. T. (maaskee Skibets Navn) og Aarstallet 1707 (udentvivl 1703). Tougstykker af Braa gene paa Kanonerne fandtes endnu fastrustede til dem, (N. Aftenbl.)
Aalborg Stiftstidende, 1845-06-16
Befordringer. Den 9de ds. er ord. Catechet og første Lærer ved Borgerskolen i Kjerteminde, J. L. Møller, besk. til Sognepræst for Bregninge Md. paa Thorseng, (Besidderen af Stamhuset Thorseng udøver jus proponendi), og Cand. theol. C. F. Møller til person. Capellan for Sognepræsten for Dannemare og Tillitse Mdr. paa Lolland S. A. Winther. S. D. er det paa Underretsprocurator Seidelin faldne Valg til borgerlig Raadmand i Fredericia approberet. Den 11te de ere de constituerede Copiister B. N. J. Kynde, A. Wolstrup og C. A. Richter besk. til Copiister under Generaltoldkammer- og Commerce-Collegiet. D. 12te ds er Controlleur paa Told vagtskibet ved Aggercanal, C. Breven, besk. til Toldcontrolleur paa Fanø, samt const. Told- og Consumtions-Underbetjent i Kbhavn., Krigscancellisecretair J. Astrup til Controlleur ved Toldgrændsen mellem Nørre-Jylland og Slesvig.
Aalborg Stiftstidende, 1845-06-16
Ordensdecoration. Den 22de Mai er Sognepræst for Lydersløv og Frørsløv Mdr. i Sjæll., Consistorialr. W. F. Engelbreth, R. af D., benaadet med Dannebrogsmændenes Hæderstegn.
Aalborg Stiftstidende, 1845-06-16
Ledige Embeder. Sognekaldet til Frue Kirke i Aalborg og Annexet Nørretranders; gl. Ang. 510 Rd. (Opsl.
Aalborg Stiftstidende, 1845-06-16
vac. d. 7de ds.) Fyrinspecteur- og Toldforvalter-Embedet paa Anholt. Gage 360 Rbd., fri Bolig og Brændsel.
Aalborg Stiftstidende, 1845-06-16
J Onsdags feirede den værdige Olding, Skolelærer, Organist og Dannebrogsmand Poul Erslev i Jægersborg, sit 50aarige Embedsjubilæum. Hans Dygtighed som Skolelærer, hans øvrige Virksomhed i Livet samt elskværdige Personlighed har i denne lange Aarrække gjort ham agtet og elsket baade af sine Foresatte og af alle Andre, med hvem han levede i Forbindelse. Den afdøde Konge benaadede ham ved Kroningen 1815 med Dannebrogsmændenes Hæderstegn. I Gjentofte Kirke, hvor han ved mange Leiligheder har bidraget til Gudstjenestens Høitidelighed ved at udføre Cantater og fleerstemmig Psalmesang havde hans 7 musikalske Sønner foranstaltet en Concert. Musikken blev udført af flere af det kongl. Theaters Sangpersonale, af flere af det kongl. Kapels Medlemmer, samt Dilettanter, der benyttede denne Leilighed til at vise den gamle Mand, deres Hengivenhed og Agtelse. Ret interessant var det at see de fire Componister Hartmann, Gade og Brødrene Helsted selv anføre deres Compositioner; Messen af Hahden. anførtes derimod af en af Jubeloldingens Sønner. Saavel Compositionerne som disses Udførelse ydede en sjelden musikalsk Nydelse for den talrige Forsamling, der deels bestod af Sognets Menighed, deels af Beboerne fra Omegnen.
Aalborg Stiftstidende, 1845-06-16
Conventualinde i Frøkenklosteret i Preetz, Frøken Sophie Charlotte v. Buchwaldt, af Huset Neudorf, er af det forsamlede adelige Convent bleven valgt til Priorinde ved Klosteret der i den Afgaaedes Sted.
Aalborg Stiftstidende, 1845-06-16
Altonas Befolkning af 32,000 Mennesker adskiller sig med Hensyn til dens Troesbekjendelse saaledes: Lutheraner 28,850, tydske Jøder 2,188, Catholiker 494, Reformeerte, 486, Mennoniter 120 og portugisiske Jøder 62.
Aalborg Stiftstidende, 1845-06-16
Det adelige Gods Mehlbeck ved Jtzehoe er solgt af Capit. Hansen til Hr. Helms fra Oldesloe for 85,000 Rdlr. Cour. Capitain Hansen havde kjøbt Eiendommen for 36,000 Rdlr.
Aalborg Stiftstidende, 1845-06-16
Ved det til i Mandags i Helsingør berammede Møde til at vælge tre Borgerrepræsentanter indfandt sig saa faa Vælgere, at intet Valg kunde foretages.
Aalborg Stiftstidende, 1845-06-16
En kjøbenhavnsk Architect vil efter Forlydende anlægge et Tivoli i Næsbyhoved Skov ved Odense. Ogsaa paa Samsø sees Landbosagen at have vundet Indgang og Anerkjendelse. J en Adresse af 1ste Mai dette Aar har navnlig Kammerraad Drewsen modtaget et smukt Vidnesbyrd fra en Deel af Beboerne om, hvorledes man der dømmer om hans Færd og Kamp for vor Bondestands Emancipation. (Fædrel.)
Aalborg Stiftstidende, 1845-06-16
Cand. pharm. W. C. Gottlieb, der har tilkjøbt sig Roeskilde Apothek har erholdt Bevilling til at drive bemeldte Apothek.
Aalborg Stiftstidende, 1845-06-16
Over Svendborg har atter raset et svært Uveir, en Lynstraale slog ned i Strammelse paa Thorseng og antændte Fæster Rasmus Nielsens Huus, som afbrændte. Under Tordenveiret forrige Tirsdag slog Lynilden ned paa Abildballegaard ved Horsens, banede sig en Fure hen ad Jorden, og tog Retningen mod Vognporten, i hvilken Gaardens Eier stod; denne faldt bevidstløs til Jorden, uden at tage videre Skade end netop den sælsomme, ubehagelige Følelse, dette Phænomen efterlod sig. Lynet fordeelte sig derpaa og en Straale gik op igjennem Skorstenen og derfra ned i Kjøkkenet og ud af en af de tvende aabent staaende Døre, uden at gjøre videre Skade. Huusjomfruen og en Pige, som i samme Øieblik stode i Kjøkkenet, tumlede overende, men kom snart til dem selv igjen. (Hors. Av.)
Aalborg Stiftstidende, 1845-06-16
En Arbeidsmand i Viborg hængte sig forleden Nat; man siger at han i den sidste Tid skal have lidt meget af Skrupler, som Følge af flere feilslagne Jnclinationsforsøg. (Vib. Av.)
Aalborg Stiftstidende, 1845-06-16
Most Stampmølle med Besætning ved Viborg har Hr. Jensen solgt til Silke- og Klædekræmmer Lund fra Kbhvn, for 3,490 Rbd. (Bib. Av.)
Aalborg Stiftstidende, 1845-06-16
Folketælling: J Lemvig 748 Personer; efter Tællingen, i 1840 var der 688, og er saaledes forøget med 60 Personer. (Ringkjøb. Av.) Randers, den 15de Junii. Hr. Kjøbmand A. Falkenborg hersteds har, som meldt, solgt sin Gaard for 14,000 Rbd. til Hr. Viceconsul P. Herskind jun. Aarhuus, som deri agter at anlægge et DampBrændeviinsbrænderi. Da Hr. Herskind allerede er Entrepreneur af 2 Dampbrænderier, i Aarhuus og Aalborg, afgiver det nyintenderede Anlæg et Vidnesbyrd om, hvor lucrativ denne Jndustri, uagtet de mange større Anlæg, den i de forskjellige Byer har foranlediget, endnu maa være og hvor lidet den for Kjøbstædernes Vedkommende skades af Landbrænderierne, da det ogsaa heri stadfæster sig, at Landets Jndustri ikke kan concurrere med Kjøbstadens, naar denne drives og cultiveres med behørig Force og Jndsigt.
Aalborg Stiftstidende, 1845-06-16
Aalborg, den 16de Junii. J Torsdags har Høiesteret paakiendt den bekjendte Mordsag fra Lilleeng, under hvilken Forpagter Niels Christen Christensen og Steenpikker, Jens Christensen vare satte under Tiltale for at have dræbt Jndsidder Jens Christensen. Høiesteret stadfæstede Viborg Landsoverretsdom, ved hvilken de Tiltalte vare tilfundne at have deres Liv forbrudt og lægges paa Steiler og Hjul.
Aalborg Stiftstidende, 1845-06-16
Handels- og Skibsefterretninger. Sidste Breslauer Uldmarked er falden særdeles godt ud. J det Hele vare 48,300 Centner Uld paa Markedet, hvoraf de 30,000 allerede vare solgte den 3die Juni, og endnu var Afsætningen levende. De stærkeste Kjøbere vare dennegang fra Frankrig, og da Mange maatte reise bort utilfredsstillede, venter man sig ogsaa et godt Resultat af de andre tydske Uldmarkeder. (H. Corrsp.) Mai have 1991 Skibe clareret Øresund. Fra 1ste Jan. til 1ste Juni 1843 clarerede 4076 Skibe, i samme Tidsrum 1844 3,978 og iaar 2,987 Skibe.
Aalborg Stiftstidende, 1845-06-16
J Mai passerede 187 Skibe Storebelt, af hvilke 171 med Ladning.
Aalborg Stiftstidende, 1845-06-16
Kbhvns Børscours, d. 13de Junii. Hamb. J. S. 199 1. N. Spdlr. – a - Rd. Sv. Sdl. 48 1/2 a 48 1/2 Rbs. 4 pCt. kgl. Obl. 1031 a 103 Rd. Nationb. Obl. af 1820 a - Rd. r. S. Rigsbank. Obl. af 1818, – a - Rbd. r. S. Bankactier 152 a 152 Rbd. r. S.
Aalborg Stiftstidende, 1845-06-16
Hamborg Børscours, den 13de Junii. Bordeaux 189 1/2 Petersborg 34 1/2. London k. S. 13 Mk. 11 1/2. Madrid 36. Lissabon 48 1/2. Amsterdam k. S. 35. 95. Spec. ; bedre. Louis= & Frederiksd'orer 11 Mk. 4 1/2 s.
Aalborg Stiftstidende, 1845-06-16
Aalborg Torvepriser, den 14de Junii. Rug 3 Mk. 2 s.; Kartofler 16 s. pr. Skp., Oxekjød 7 a 8 s.; Kalvekjød 8 a 10 s.; saltet Flæsk 12 s.; fersk Flæsk 10 s.; Herregaardssmør 24 s.; Bøndersmør - a 19 s. pr. Pd.; Æg 14 s. pr. Snees.
Aalborg Stiftstidende, 1845-06-16
Aggercanals Skibsliste. Jndk. D. 6te Juni, N. H. Ankersen f. Altona t. Struer m. Stykg.; P. J. Pedersen f. Newc. t. Nykjøb, m. Steenk.; J. Pieper f. Blankenese t. Thist., ball. D. 7de: S. L. Svendsen f. Dramm. t. Nykjøb, m. Træl. D. 8de: N. Hansen f. Fans t. Struer, m. Salt; H. N. Pedersen f. Høier t. Thist., ball. – Udg. D. 2den: L. C. Thomsen og den 3die N. A. Pedersen, Begge f. Thist. t. Corsand, m. Korn. D. 4de: T. Andersen f. Struer t. Mand.; d. 6te: A. Pedersen f. Skive t. Østerr., H. A. Olsen f. Hjarb. t. Mand.; d. 7de: F. Willumsen f. Lemp. t. do., A. Simonsen f. Skive t. do.; d. 8de: Chr. B. Pedersen f. Thist. t. Chrsand., A. Homme f. Lemp. t. Mand., J. Osmundsen f. Nykjøb. t. do.; Alle m. Korn. D. 8de: er af Lodserne praiet udenfor Canalen Sluppen "Forældrenes Minde", Skpr. G. Sønnichsen, af og fra Aalborg, bestemt t. Altona.
Aalborg Stiftstidende, 1845-06-16
Frederikshavns Skibsliste. Jndk. D. 10de Juni, N. C. Klemmensen f. Sæby m. Stykg.; O. Nielsen f. Mariager, best. t. Norge m. Smør m. m.; J. Poulsen f. Svendborg, best. t. Norge m. Korn og Fedev.; J. M. Genge f. Nestved, best. t. England m. Ærter. D. 11te: A. Lund f. Aarhuus, best. t. Norge m. Korn og Fedev. – Udg. D. 11te: M. Sørensen t. Horsens. D. 12te: A. Sørensen af Hals t. Kbhvn. D. 13de: N. Aamundsen af Tvedestrand t. Norge; J. Wiers af Embden t. Aalborg. – Vinden, den 13de: NV., flau Kuling og klar Luft.
Aalborg Stiftstidende, 1845-06-16
Reisende. Ank. Med Pakkeposten i Løverdags, fra Hjørring: Handelscommis Nisted, Hr. Rostrup. Med Pakkeposten idag: fra Hobro: Skibstømrer C. Bonnesen. – Afr. Med Pakkep. i Løverdags: til Randers, Jfr. Borup; til Hobro, Propr. Sachmann. Med Pakkep, dag: til Hjørring: Hr. Rostrup. Med Dagvognen igaar, til Hobro: Jfr. Ørum, Mad Winther, til Randers Fru Hansen, Jfr. Hansen, Fru Fogh, Frøken Fogh, Kjøbmand Schenkberg, Skipper Ravn; til Aarhuus: Mad. Nitsche, Jfr. Schneider. Med Dampskibet "Hede i Løverdags til Løgster: Gaardm. Lars Jensen, Kudsk Augustinus Petersen, Huusmand Niels Chr. Smed, Enkekone Karen Kirstine, Pigen stine Pedersdatter, Konen stine Ørum, Handelsbetjent Simonsen, Mad. Sønderholm med Datter, Toldforvalter Lund, Mad. Møller, til Nykjøbing: Anders Reit, Tjenestekarl Christensen; til Thisted, Proprietairerne Pontoppidan og Aagaard, Kjøbm. Jacobsen, Mad. Thagaard, Pastor Steenstrup, Sømand Ole Tellesen, Konerne Sørensen og Jørgensen, Tjenestekarl P. Christensen, Bager Kjærsgaard; til Fægges. Pastor Hougaard med Søn. (24 Pass.)
Aalborg Stiftstidende, 1845-06-16
Døde. Regimentsqvarteermester Hans Bentzen Thomsen; Enke efter Hørkræmmer Gielstrup, Nielsine Henriette, f. Lange, 52 A.; Margarethe Sophie Elisabeth Mellerup, 11 A.; Caroline Elisabeth Magrethe Rosenhoff, afd. Admiral Ursins Datter, Alexia Nicoline Henriette; Underlæge i 1ste Artilleri, Brigade Ditlev Rade Brydegaard, 31 A.; Ane Birgithe Elisabeth Kramer, f. Manger, 65 A.; Josephine Catharine Hasfeld, forhenv. Urtekræmmer Jacob Albrecht, Svane, 47 A.; Pensionist Henrik Frederik Bøgvad; Emilie Charlotte Amalie Stramboe, 4 A., forhenv. Qvarteermand ved Holmen Magnus Jonassen, 87 A.; forhenv. kgl. Skuespillerinde Jfr. Christiane Steenberg, 79 A.; Capitainlieutn. Kohls Søn, Adolph Valdemar Conrad, 20 A.; Underkononeer i Søetaten And. Fred. Nielsen, 38 A.; Harald Ferdinand Christian Weilbye, 1 A.; Jsenkræmmer Muus's Kone, Ane Johanne Henriette, f. Madsen, 32 A.; Alle i Kjøbenhavn. Regine Cathrine Olivarius, f. Gjelff, 34 A., i Nestved. Morten Jørgensen, 74 A., i Svendborg, Pindmølle. Enke efter Krigsassessor Randulff, Caroline Marie, f. Bruel, i Fredensborg. Charlotte Amalie Flies, f. Gradmann, 49 A., forhenv. Controlleur ved Frederiks Hospital Otto Winther, Begge i Horsens. Forhenværende Bagerm. Chr. A. Bagger, 72 A., i Veile. Enkemad. Kirstine Løchte, 75 A., i Randers.
Aalborg Stiftstidende, 1845-06-16
Bekjendtgjørelser. Idag Morges Kl. 4 behagede det Gud at bortkalde fra dette til et bedre Liv min inderlig elskede Mand, J. H. Schibbye, Sognepræst for Tversted, Uggerby og Bindslev Menigheder, i hans Alders 72de Aar, efter at have forestaaet dette Embede i 39 Aar, og vort Ægteskabs 38te Aar. Han efterlader sig 6 Sopner og een modtager ham i Evigheden. Hans retskafne Vandel og Virksomhed i hans Embede, for mig og vore sammenavlede Børn, gjør hans Tab erstatteligt, og kun Haab om Gjenforening hisset kan trøste mig i min billige Sorg. Tversted Præstegaard, den 10de Juni 1845. E. D. sal. Schibbye, født Rosenkilde.
Aalborg Stiftstidende, 1845-06-16
At det har behaget Gud, efter længere Tids Svagelighed, ved en blid og rolig Død, idag Eftermiddag Kl. 1, at bortkalde fra dette til et bedre Liv min inderlig elskede retskafne Mand, vore 3 Døttres kjærlige Fader, Kromand Anders Axelsen, i hans Alders 77de Aar og vort Ægteskabs 23de Aar, bekjendtgjøres herved sørgeligst for Familie og Venner. Lindenborg Kro, den 14de Juni 1845. Karen sal. Axelsen, født Theil. Cirque D. Gautier.
Aalborg Stiftstidende, 1845-06-16
Jmorgen Tirsdagen den 17de Juni gives ingen Forestilling.